സുരക്ഷിതമണ്ഡലം നല്കിയില്ലെന്ന പരിഭവിച്ച് കെ എം ഷാജി തോല്ക്കുമെന്ന് പറഞ്ഞിട്ടും അഴിക്കോട് നല്കിയെന്നും പരാതി മലപ്പുറം: കഴിഞ്ഞ ദിവസം നടന്ന മുസ്ലീം ലീഗ് യോഗത്തില് അഴീക്കോട്ടെ തോറ്റ സ്ഥാനാര്ത്ഥി കെ എം ഷാജി എത്തിയത് ഒരു കെട്ട് പരിദേവനങ്ങളുമായി. തനിക്ക് സുരക്ഷിത മണ്ഡലം നല്കിയില്ലെന്ന പരാതിയാണ് ഷാജി പ്രധാനമായും ഉയര്ത്തിയത്. അഴീക്കോട്ടേക്കില്ലെന്ന് ആയിരം തവണ പറഞ്ഞതാണ്. അഴീക്കോട് തോല്ക്കുമെന്ന് ബോധ്യപ്പെടുത്തിയിരുന്നു. എന്നിട്ടും അവിടെ തന്നെ മത്സരിക്കാന് നേതൃത്വം ആവശ്യപ്പെടുകയായിരുന്നു. ഷാജിയുടെ തോല്വി ലീഗിന് വലിയ തിരിച്ചടിയായെന്ന് യോഗത്തില് അഭിപ്രായമുയര്ന്നു. പാര്ട്ടിയുടെ അടിത്തട്ട് മുതല് പ്രശ്നങ്ങളുണ്ടെന്ന് വിമര്ശനമുയര്ന്നു. പരിഹാരം താഴെത്തട്ട് മുതല് തുടങ്ങണം. നേതാക്കള് നിശ്ചയിക്കുന്നവരല്ല ഭാരവാഹികളാകേണ്ടത്. അങ്ങനെ തുടര്ന്നാല് പാര്ട്ടി നേരിടുന്ന പ്രതിസന്ധി പരിഹരിക്കാന് കഴിയില്ല. കോണ്ഗ്രസ് മാറ്റത്തിന് തയ്യാറായി. ലീഗും ഇത് മാതൃകയാക്കണമെന്ന് യോഗത്തില് അഭിപ്രായമുയര്ന്നു.